**Bázakerettye Község Önkormányzata Képviselő-testületének**

**14/2019. (XII.12.) önkormányzati rendelete**

**a szociális ellátásokról szóló 12/2016. (XI.29.) önkormányzati rendelet módosításáról**

Bázakerettye Község Önkormányzata Képviselő-testülete Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. pontjában kapott felhatalmazás alapján, az Alaptörvény 32. cikk (1) bekezdés a) pontjában, a szociális igazgatásról és a szociális ellátásokról szóló 1993. évi III. tv. (Szt.) törvény 1. § (2) bekezdésében, 26. §-ban, 32.§ (3) bekezdésében, 45.§-ban, 132. § (4) bekezdésében meghatározott feladatkörében eljárva a szociális ellátásokról szóló 12/2016. (XI.29.) önkormányzati rendelete módosításáról a következőket rendeli.

 **1. §**

A rendelet 10. § (1) bekezdése helyébe a következő rendelkezés lép:

**10. §  (1) A lakhatási támogatás havi összege 5.000 Ft-, egyedül élő esetében 10.000,-Ft.**

**2. §**

A rendelet 20. § (3)-(4) bekezdése a következőre rendelkezés lép:

**20. §**

**(3) A helyben szokásos legolcsóbb temetés összegeként az önkormányzat 300.000,- Ft-ot ismer el.**

**(4) A temetési segély iránti kérelmet a temetést követő 60 napon belül lehet benyújtani, a kérelemhez csatolni kell az elhunyt halotti anyakönyvi kivonatát és a temetés költségeit igazoló számlákat.**

**3. §**

A rendelet 25. § (2)-(3) bekezdése a következőre rendelkezés lép:

**25. §**

**(2) A születési támogatás összege gyermekenként 40.000,-Ft.**

**(3) A támogatást a szülő a gyermek megszületését követő 180 napon belül a születési anyakönyvi kivonat becsatolásával kérheti.**

**4. §**

Ez a rendelet 2019. december 15. napján lép hatályba, de rendelkezéseit a folyamatban lévő ügyekre is alkalmazni kell.

Bázakerettye, 2019. november 29.

|  |  |
| --- | --- |
| Csatlós Csilla s.k. | Dr. Resch Karolina s.k. |
| polgármester | jegyző |

A rendeletet az önkormányzat hirdetőtábláján történő kifüggesztéssel 2019. december 12. napján kihirdettem.

Dr. Resch Karolina s.k.

 jegyző